Kongsteinen

Kongssteinen i Stavanger var en flyttblokk som ble sprengt bort i september 1877.Avisa Stavangeren: Kongsstenen, 25.9.1877 - https://www.nb.no/items/a7c0d499fc3602120d3a059be5ea2b63?page=0&searchText=kongsstenen  Den lå i grensen mellom Hetland prestegård og Bergeland, og lå der krysset av Kongsteinsgata og Erichstrupsgata er i dag.

Ulrik Frederik Aagaard gir en detaljert beskrivelse av målene i 1726.

Den fikk sitt navn etter at kong Frederik IV besteg den i 1704. 

Amtmann Bendix Christian de Fine omtalte på 1740-tallet steinen som Laugmannssteinen. Det skulle etter de Fine, i tidligere tider ha vært holdt tingmøter ved og avsigelser av dommer fra steinen. Det har vært reist spørsmål om de Fine kan ha vist til den store steinen ved Hetlandskirken, og ikke til Kongsteinen.

Sagnet ville ha det til at et troll på Lifjellet hadde kastet steinen etter domkirken, men hadde bommet. Det ble også sagt at en på steinen kunne se tydelige merker etter hånden til trollet.

Kongsteinsgata og Kongsteinsmauet har sine navn etter steinen.

 Referanser 

Kategori:Stavangers geografi
Kategori:Kulturminner i Stavanger